ເກັບຕົກງານ GDG DevFest Vientiane 2013
GDG DevFest Vientiane ເປັນງານສຳມະນາທີ່ຈັດຂຶ້ນໂດຍກຸ່ມ GDG Vientiane (Google Developer Group) ເຊິ່ງເປັນຄັ້ງທຳອິດ
ທີ່ຈັດຂຶ້ນໃນປະເທດລາວ ໂດຍໄດ້ຮັບການອຸປະຖຳຫລັກ ຈາກ Google ແລະ Google Developer ພ້ອມກັບຫົວຫນ່ວຍທຸລະກິດດ້ານໄອຊີທີ
ໃນລາວ ຈຳນວນນຶ່່ງຮ່ວມປະກອບສ່ວນ ເຮັດໃຫ້ງານດັ່ງກ່າວເກີດຂຶ້ນໄດ້ ແລະໃນປີທຳອິດນີ້ກໍໄດ້ຮັບ ຄວາມສົນໃຈຈາກມວນຊົນ ໂດຍສະເພາະນັກຮຽນ
ນັກສຶກສາດ້ານໄອທີ, ພະນັກງານທີ່ເຮັດວຽກ ກ່ຽວກັບໄອທີ ແລະບຸກຄົນທົ່ວໄປທີ່ສົນໃຈເລື່ອງໄອທີ ໄດ້ເຂົ້າຮ່ວມ 500 ກວ່າທ່ານ ຈົນເຕັມສະຖານ ທີ່ຈັດງານກໍຄື ສູນກິລາລາວ-ຍີ່ປຸ່ນ ບູໂດ (Lao-Japan Budo Center) ບັນຍາກາດໃນງານເປັນແນວໃດນັ້ນໄປເບິ່ງກັນເລີຍ
ສຸດທ້າຍພວກເຮົາກຸ່ມ GDG Vientiane ຕ້ອງຂໍຂອບໃຈຜູ່ເຂົ້າຮ່ວມງານທຸກຄົນ, ທ່ານນາງ Chelle Gray ຜູ່ປະສານງານນັກພັດທະນາຂອງ Google ປະຈຳພາກພື້ນອາຊຽນ, ຜູ່ບັນຍາຍຈາກ GDG Thailand ແລະທີ່ທີ່ຂາດບໍ່ໄດ້ຕ້ອງຂໍຂອບໃຈຜູ່ອຸປະຖໍາຫລັກ ກໍ່ຄື Google, Google Developer ແລະຜູ່ຮ່ວມອຸປະຖໍາຄື ບໍລິສັດ ພລາເນັດ ຄອມພິວເຕີ ຈໍາກັດ, ບໍລິສັດ ໂທລະຄົມລາວ ມະຫາຊົນ (ETL),
ບໍລິສັດ ລາວໄອທີພັດທະນາ ຈໍາກັດ, ບໍລິສັດ Cyberia ຈໍາກັດ, ບໍລິສັດ ປີໂຕຣລຽມ ເທັດດິງລາວ ຈໍາກັດ, ຮ້ານ ສາມັກຄີໄຊ ພິມປ້າຍ, ບໍລິສັດ ຮ້ອຍແປດອາຊີີບ ຈໍາກັດ, PlusSIO ເຄື່ອຂ່າຍອອນລາຍ ເພື່ອສັງຄົມລາວ, ວາລະສານຮູບ Lao Photo Magazine ແລະ ສະຖານີວິທະຍຸ FM 98.8 MHz.